
METODOLOGIA
de şcolarizare a românilor de pretutindeni în învăţământul preuniversitar de stat din România pe locuri de studii fără plata taxelor de şcolarizare, dar cu bursă, respectiv fără plata taxelor de şcolarizare, dar fără bursă începând cu anul şcolar 2017-2018

(extras)

…..

CAPITOLUL II 

ADMITEREA ÎN CLASA A IX-A a românilor de pretutindeni din Republica Moldova, Ucraina, Albania, Macedonia, Serbia, Ungaria şi Diaspora care au absolvit gimnaziul în România 

……….

CAPITOLUL III 

ADMITEREA ROMÂNILOR DE PRETUTINDENI PE LOCURI FĂRĂ PLATA TAXELOR DE ȘCOLARIZARE, DAR CU BURSĂ ȘI PE LOCURI FĂRĂ PLATA TAXELOR DE ȘCOLARIZARE, DAR FĂRĂ BURSĂ ÎN ÎNVĂȚĂMÂNTUL LICEAL, RESPECTIV PROFESIONAL 
Articolul 6 
(1) Admiterea românilor de pretutindeni, în învățământul liceal din România se realizează pe locuri fără plata taxelor de şcolarizare, dar cu bursă, în limita locurilor disponibile. 

(2) Absolvenții din Republica Moldova ai clasei a VIII-a care doresc să-şi continue studiile în România în clasa a IX-a din învățământul liceal, o pot face exclusiv pe locuri fără plata taxelor de şcolarizare, dar fără bursă. 

(3) Absolvenții din Republica Moldova ai clasei a VIII-a care doresc să-şi continue studiile în România în anul I din învățământul profesional, o pot face exclusiv pe locuri fără plata taxelor de şcolarizare, dar cu bursă. 

(4) Absolvenții din Republica Moldova a clasei a IX-a, care dețin un certificat de absolvire a gimnaziului şi care doresc să-şi continue studiile în România în clasa a X-a, o pot face pe locuri fără plata taxelor de şcolarizare, dar cu bursă. 

(5) Absolvenții studiilor gimnaziale din alte state (minim 8 ani de studiu) care doresc să-şi continue studiile în România în clasa a IX-a, o pot face pe locuri fără plata taxelor de şcolarizare, dar cu bursă. 

(6) Dosarul de concurs trebuie să conţină: 

a) cererea de înscriere – formular tip (Anexa nr. 2); 

b) copie după paşaport sau cartea de identitate a candidatului şi al părinților/tutorilor legali care atestă domiciliul stabil în străinătate; 

c) copia certificatului de naştere, tradus în limba română sau o limbă de circulație internațională, după caz; 

d) declarație pe proprie răspundere, pe baza voinței liber exprimate, de asumare a identității culturale române, potrivit legislației în vigoare, conform Anexei nr. 3; 

e) declarația notarială a părinților (tutorelui legal) privind şcolarizarea elevului/ei minor/e şi toate responsabilitățile ce decurg din şcolarizarea elevului/ei pe teritoriul României; 

f) copie după foaia matricolă pentru clasele V-VIII, respectiv V-IX (copie) / situația şcolară care să cuprindă media generală / an de studiu; 

g) copie după diplomă/certificat de finalizare a studiilor gimnaziale efectuate în țara de domiciliu; 

h) copia recomandării ierarhilor sau acordul conducătorilor locali de culte, pentru candidații la admiterea în învățământul preuniversitar teologic (după caz); 

i) cererea scrisă a părinților/tutorelui de înscriere a elevului la admitere pentru scolarizarea într-o clasă de studii inferioară nivelului rezultat din actele de studii, după caz. 

(7) Dosarul se depune: 

 Dosarele cu acte de studii se pot transmite prin poştă la Inspectoratul Școlar Iaşi (la adresa: Strada Nicolae Bălcescu 26, Iaşi 700117, în perioada 10 – 17 iulie a.c. sau la sediul Ministerului Educației Naționale, str Spiru Haret, nr 10. 

(8) Dosarele de înscriere incomplete nu se vor lua în considerare. De asemenea, prezentarea de date false conform prevederilor legale în vigoare, atrage după sine anularea concursului pentru candidații respectivi. 

(9) Oferta locurilor se publică pe site-ul Inspectoratul Școlar Județean Iaşi http://www.isjiasi.ro/ (la secțiunea Examene - Admitere) şi pe site-ul MEN, www.edu.ro şi cuprinde: 

 locuri la învățământul profesional anul I; 

 locuri la învățământul liceal clasa a IX-a; 

 locuri la învățământul liceal clasa a X-a. 

(10) Admiterea în învățământul liceal/profesional se realizează prin concurs computerizat. 

Repartizarea candidaților se va face în etape: 

Etapa I – vor fi repartizați candidații care au finalizat studiile gimnaziale în România care doresc să fie admişi în învățământul liceal clasa a IX-a sau anul I de şcoala profesională. 

Etapa II – vor fi repartizați candidații care au finalizat studiile gimnaziale în Republica Moldova sau în alte state care doresc să fie admişi în învățământul liceal clasa a X-a sau in învățământul liceal clasa a IX-a sau anul I de şcoala profesională. În aceste ultime două cazuri la dosarul de înscriere trebuie să existe şi solicitarea părinților/tutorelui de înscriere a elevului la admitere într-o clasă inferioară nivelului rezultat din actele de studii, după caz. 

Etapa III – vor fi repartizați candidații care au finalizat 8 clase in Republica Moldova (nu au absolvit gimnaziul) care doresc să fie admişi în anul I de şcoală profesională. 

Etapa IV – Solicitările de studii ale absolvenților de gimnaziu din Republica Moldova, promoția anterioară 2017, vor fi analizate în funcție de numărul de locuri rămase disponibile după încheierea admiterii computerizate. 

(11) Media de admitere se calculează astfel: 

- pentru candidații din Republica Moldova şi alte state, absolvenți ai clasei a IX-a, care dețin un certificat de absolvire a gimnaziului şi care doresc să-şi continue studiile în România în clasa a X-a, respectiv într-o clasă inferioară, media de admitere se calculează ca medie ponderată între media la examenul de absolvire a gimnaziului, care are o pondere de 80%, şi media generală de absolvire a anilor de studii din învățământului gimnazial, care are o pondere de 20% în calculul mediei de admitere, în conformitate cu OMENCS nr. 5077/31.08.2016, astfel: 

MA=0,2 x ABS x 0,8 x EN 

Unde: 

MA = media de admitere; 

MEAG = media la examenul de absolvire a gimnaziului; 

ABS = media generală de absolvire a anilor de studii din învățământului gimnazial. 

Media de admitere se calculează cu două zecimale, fără rotunjire. 

- Pentru candidații din Republica Moldova, absolvenți ai clasei a VIII-a care doresc să-şi continue studiile în România la învățământul profesional, media de admitere este media generală de absolvire a anilor de studii pentru clasele V-VIII. 

(12) În cazul în care doi candidaţi admişi, au medii de admitere egale, departajarea acestora se face folosindu-se, următoarele criterii: 

· media la examenul de absolvire a gimnaziului; 

· nota obținută la proba de matematică la examenul de absolvire a gimnaziului; 

· media de absolvire a clasei a VIII a. 

(13) Inspectoratul Școlar Judeţean Iaşi va analiza şi soluționa cazurile speciale (frați, gemeni, tripleți şi candidații promoției 2016). Solicitările de studii ale absolvenților de gimnaziu din Republica Moldova, promotia anterioară 2017, vor fi analizate în funcție de numărul de locuri rămase disponibile după încheierea admiterii computerizate. 

(14) Rezultatele concursului de admitere vor fi afişate pe site-ul http://www.isjiasi.ro/ (la secțiunea Examene – Admitere), la data de 24 iulie 2017. 

(15) Rezultate finale, după soluționarea cazurilor speciale, se vor afişa pe site-ul http://www.isjiasi.ro/ (la secțiunea Examene – Admitere) şi pe site-ul MEN , la data de 27 iulie 2017. 

(16) Dosarele înregistrate la sediul Ministerului Educației Naționale după perioada de concurs computerizat, vor fi analizate şi soluționate de MEN în limita locurilor rămase disponibile. 

(17) Înmatricularea la studii se realizează în baza aprobării de şcolarizare pentru fiecare elev admis. 

(18) La înmatriculare, candidații trebuie să prezinte actele de studii şi de identitate în original, precum şi alte documente solicitate de unitatea de învățământ. Inspectoratul şcolar judeţean Iaşi va transmite către inspectoratele şcolare judeţene/ISMB dosarele candidaţilor declaraţi admişi. 

(19) Elevii declaraţi admişi beneficiază de: 

· finanțarea taxelor de şcolarizare; 

· bursă lunară care se acordă pe parcursul anului şcolar, inclusiv în vacanţele legale, şi nu se acordă pe perioada vacanţei de vară. În timpul vacanţei de vară, elevii pot primi bursă numai în cazul în care sunt reţinuţi la şcoală pentru activităţi curriculare; 

· finanțarea cheltuielilor de cazare în căminele şcolare, de la bugetul MEN prin inspectoratele şcolare judeţene/ISMB ; 

· asistență medicală gratuită în caz de urgențe medico-chirurgicale şi boli cu potențial endemo-epidemic, în conformitate cu legislația internă în vigoare; 

· transport în aceleaşi condiții ca şi pentru elevii români, potrivit prevederilor legale; 

· alt tip de burse, în conformitate cu legislația în vigoare. 

(20) Bursa se suspendă în cazul repetenţiei pentru anul de studii repetat, urmând ca aceasta să poată fi redobândită, în anul de studii următor, după promovarea anului repetat. Pe perioada suspendării bursei, elevii care repetă anul vor studia fără taxă de şcolarizare, dar fără bursă. 

(21) În cazul în care elevul obține domiciliul stabil pe teritoriul României, acesta va putea să-şi continue studiile în aceleaşi condiţii ca şi cetăţenii români, în conformitate cu prevederile legale. 

…………………

Art. 10 
Anexa nr. 1, nr. 2 şi nr. 3 fac parte integrantă din prezenta metodologie.

